cyanic-selkie/wikianc huggingface dataset:
มาเลเซียกีนี
ไม่เหมือนกับแหล่งข่าวส่วนใหญ่ในมาเลเซีย มาเลเซียกีนียังเป็นอิสระจากข้อบังคับของรัฐบาล จึงได้รับการยอมรับทั่วไปว่าเป็นแหล่งข่าวอิสระที่น่าเชื่อถือแห่งเดียวของประเทศ มาเลเซียกีนีได้รับทั้งเสียงชื่นชมและชื่อเสียงไม่ดี จากการเสนอประเด็นและมุมมองที่เป็นดูเหมือนเรื่องต้องห้ามของสื่อกระจายเสียงกระแสหลักและสิ่งพิมพ์อย่างสม่ำเสมอ ข้อเท็จจริงที่มาเลเซียกีนียังคงได้รับอนุญาตให้ดำเนินงานอยู่ ส่วนหนึ่งเป็นเพราะความอดทนของรัฐบาลมาเลเซียในประเด็นการเซ็นเซอร์อินเทอร์เน็ต รัฐบาลมาเลเซียได้ให้สัญญาไว้ว่าจะไม่มีการควบคุมและปิดกั้นเนื้อหาอินเทอร์เน็ต ในความพยายามที่จะสร้างมัลติมีเดียซูเปอร์คอร์ริดอร์ (Multimedia Super Corridor)
เนื้อหา
เว็บไซต์มาเลเซียกีนีปรับปรุงข่าวสารทุกวัน ยกเว้นวันหยุดสาธารณะบางวัน ข่าวในมาเลเซียกีนีเน้นการรายงานข่าวเหตุการณ์ท้องถิ่น โดยเน้นอย่างมากในเรื่องที่เกี่ยวข้องกับการเมืองมาเลเซีย มาเลเซียกีนียังมีคอลัมน์ บล็อก และสารคดีพิเศษ ที่นำเสนอมุมมองหลากหลาย ทั้งในประเด็นท้องถิ่นและนานาชาติ มาเลเซียอ้างว่าได้ทำตามนโยบายบรรณาธิการที่สนับสนุนอย่างสม่ำเสมอในความยุติธรรม สิทธิมนุษยชน ประชาธิปไตย เสรีภาพในการพูด และธรรมาภิบาล
มาเลเซียกีนีตีพิมพ์จดหมายจากผู้อ่านในส่วนจดหมายของเว็บไซต์ ส่วนจดหมายนี้ได้สร้างการมีส่วนร่วมอย่างแข็งขันจากผู้อ่านจากทุกเชื้อชาติและศาสนา และจากหลายหลายพื้นฐานอุดมการณ์ และได้สร้างเวทีสาธารณะเพื่อการถกเถียงวิพากษ์วิจารณ์สาธารณะ ซึ่งไม่เคยปรากฏมาก่อนในมาเลเซียตั้งแต่ทศวรรษที่ 1960 หัวข้อที่พบบ่อย ๆ เช่น เรื่องต้องห้าม (taboo) อย่าง แรงงานอพยพ เอดส์ อิสลาม และระบบโควตาตามเชื้อชาติ มาเลเซียกีนีอ้างว่าได้หลีกเลี่ยงที่จะควบคุมปรับแก้ส่วนจดหมายจนเกินควร ด้วยมาเลเซียกีนีพยายามที่จะส่งเสริมจิตวิญญาณแห่งการอภิปรายอย่างมีเหตุมีผล
ครามดอย
ครามดอย เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก มีขน ดอกช่อ กลีบดอกสีม่วง ฝักทรงกระบอก เหยียดตรง พบในจีน ในไทยพบในภาคเหนือ ภาคตะวันออกและภาคตะวันออกเฉียงเหนือ
ทงแดมุน
ดงแดมุน  (ประตูใหญ่ทางทิศตะวันออก) คือประตูโบราณที่ตั้งอยู่ในโซล ประเทศเกาหลีใต้ มีชื่ออย่างเป็นทางการว่า ฮึงอินจีมุน (흥인지문, Heunginjimun ประตูแห่งความเมตตากรุณา) สร้างขึ้นในรัชกาลของพระเจ้าแทโจ ในวโรกาสครองสิริราชย์สมบัติได้ 50 ปี เมื่อปี พ.ศ. 1939 (ค.ศ. 1396) ต่อมาเมื่อถึงปี พ.ศ. 1996 (ค.ศ. 1453) จึงได้มีการปฏิสังขรณ์ใหม่ ส่วนประตูที่เห็นกันในปัจจุบันนั้นก่อสร้างเมื่อปี พ.ศ. 2412 (ค.ศ. 1869)
จอห์นนี แรพิด
จอห์นนี แรพิด (Johnny Rapid) หรือชื่อเกิด ไฮแลน แอนโทนี เทย์เลอร์ (Hylan Antony Taylor)   เป็นนักแสดงภาพยนตร์ลามกเกย์และนายแบบลามกชาวอเมริกันโดยจอห์นนีก็ถือเป็นนักแสดงภาพยนตร์ลามกเกย์ที่มีค่าตัวสูงสุดและผ่านการแสดงภาพยนตร์ลามกเกย์มาแล้วกว่า 200 เรื่อง ซึ่งปัจจุบันจอห์นนีเป็นนักแสดงภาพยนตร์ลามกเกย์ในสังกัดค่ายเมนดอตคอม
ประวัติ
จอห์นนีเกิดเมื่อวันที่ 24 สิงหาคม ค.ศ.1992 ที่เมืองคอนเยอร์ส, รัฐจอร์เจีย, ประเทศสหรัฐอเมริกา โดยเขาได้เข้าสู่วงการภาพยนตร์ลามกเกย์เมื่ออายุ 18 ปีจากการที่เขาได้ตกงานในช่วงฤดูร้อนปีค.ศ. 2010 จอห์นนีได้สมัครเป็นนักแสดงภาพยนตร์ลามกเกย์ผ่านทางอินเทอร์เน็ตซึ่งเป็นค่ายภาพยนตร์ลามกเกย์แห่งหนึ่งในสหรัฐอเมริกาหลังจากทางต้นสังกัดได้เห็นคลิปของเขาก็ได้เรียกตัวเขามาเป็นนักแสดงภาพยนตร์ลามกเกย์ ภาพยนตร์เรื่องแรกที่เขาได้แสดงอยู่ในสังกัดของค่ายบอยส์ เฟิร์ส ไทม์ และ บัคคากี บอยส์ สตูดิโอ ต่อมาในปลายปีค.ศ. 2011 เขาก็ได้ออกจากค่าย ซึ่งจอห์นนีได้มีโอกาสแสดงภาพยนตร์ลามกเกย์กับค่ายนี้เพียง 9 เรื่องเท่านั้น หลังจากในปีค.ศ. 2012 เขาได้ไปเป็นนักแสดงภาพยนตร์ลามกเกย์ที่ค่ายเมนดอตคอมโดยเขาก็ได้กลายเป็นนักภาพยนตร์ลามกเกย์ที่มีชื่อเสียงทันทีหลังจากนั้น จอห์นนีได้มีโอกาสปรากฏตัวภาพยนตร์สารคดีเรื่อง I'm a Porn Star ของ ชาร์ลี เดวิด ซึ่งร่วมกับ Brent Everett, Colby Jansen และ Rocco Reed และได้มีโอกาสไปเป็นนายแบบให้กับแบรนด์แอนดริว คริสเตียนซึ่งเป็นแบรนด์กางเกงในสำหรับเกย์อีกด้วย ในปีค.ศ. 2015 เขาได้กลายเป็นจุดสนใจในโลกออนไลน์เป็นอย่างมากจากการที่ต้นสังกัดของเขาได้ชักชวนจัสติน บีเบอร์ ให้มาแสดงภาพยนตร์ลามกเกย์กับเขาด้วยค่าตัวถึง 2 ล้านดอลลาร์สหรัฐฯ โดยบีเบอร์ก็ไม่เคยตอบรับคำชักชวนนี้ และในปีค.ศ. 2017 ชื่อเขาก็ได้รับถูกค้นหามากที่สุดหมวดลามกเกย์ที่เว็บไซต์พอร์นฮับ
ชีวิตส่วนตัว
ในด้านชีวิตส่วนตัวจอห์นนีเคยระบุรสนิยมทางเพศว่าชอบแค่เพศตรงข้ามและเป็นแค่เกย์-ฟอร์-เพย์เท่านั้น แต่หลังจากเข้าสู่วงการเขาก็ได้ระบุรสนิยมทางเพศของตัวเองใหม่ว่าเขาเป็นไบเซ็กชวล ซึ่งจอห์นนีก็ได้มีลูกสาวด้วยกันแล้วหนึ่งคน
แหล่งข้อมูลอื่น
1992
พรรคประชาธรรม (พ.ศ. 2517)
พรรคประชาธรรม พรรคการเมืองที่จดทะเบียนตาม '''พระราชบัญญัติพรรคการเมือง พ.ศ. 2517''' เป็นลำดับที่ 11/2517 โดยยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 19 พฤศจิกายน 2517 มีนาย ไชยศิริ เรืองกาญจนเศรษฐ์ เป็นหัวหน้าพรรคและมีนาย นิพนธ์ วิสิษฐยุทธศาสตร์ เป็นเลขาธิการพรรค
การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคประชาธรรมได้ ส.ส. ทั้งสิ้น 6 คน ได้แก่ นายสุระ ชัยวิรัตนะ (จังหวัดชัยภูมิ) นายองอาจ ตั้งสถิตชัย นายมนูญ สันติวงศ์ (จังหวัดนครราชสีมา) นายบุญเกิด นาคดี นายสมัคร เจริญรัตน์ (จังหวัดสุรินทร์) และนายไชยศิริ เรืองกาญจนเศรษฐ์ (จังหวัดอุบลราชธานี)
หลังการเลือกตั้งดังกล่าว พรรคประชาธรรมได้เข้าร่วมรัฐบาลของหม่อมราชวงศ์คึกฤทธิ์ ปราโมช โดยนายไชยศิริ เรืองกาญจนเศรษฐ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในการปรับคณะรัฐมนตรี เมื่อปี พ.ศ. 2519
การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ตลาดหลักทรัพย์โตเกียว
ตลาดหลักทรัพย์โตเกียว (Tokyo Stock Exchange (TSE), /โตเกียวโชเก็นโทริฮิกิโจะ/) เป็นตลาดหลักทรัพย์  ตั้งอยู่ในกรุง  โตเกียว ประเทศญี่ปุ่น เปิดดำเนินการเมื่อ 15 พฤษภาคม ค.ศ. 1878, และเริ่มซื้อขายหลักทรัพย์เมื่อ1 มิถุนายน ของปีเดียวกัน ในช่วงสงครามโลกครั้งที่ 2 ตลาดปิดไประยะหนึ่ง หลังจัดรูปองค์กรใหม่ตลาดก็เปิดดำเนินอีกครั้งในวันที่ 16 พฤษภาคม ค.ศ. 1949
อะทราเดียส
อะทราเดียส (Atradius) ให้บริการประกันภัยสินเชื่อทางการค้า, หนังสือค้ำประกัน และบริการติดตามหนี้จากทั่วโลกผ่านทางสำนักงานสาขากว่า 50 ประเทศทั่วโลก โดยเป็นบริษัทในเครือ Grupo Catalana Occidente (GCO.MC)
โดยบริการของบริษัทจะช่วยให้ความคุ้มครองลูกค้าต่างๆ ทั่วโลกจากความเสี่ยงอันเนื่องมาจากการชำระเงินที่เกี่ยวข้องกับการขายสินค้าและบริการด้วยเครดิตเทอม ในปี ค.ศ. 2022 บริษัทมีรายได้ 2.4 พันล้านยูโร และได้รับการจัดอันดับเครดิตที่ 'A (Excellent) แนวโน้ม Stable' จาก A.M. Best และ 'A2 แนวโน้ม Positive' จาก Moody's
ประวัติ
อะทราเดียสเริ่มขึ้นในปี ค.ศ. 2001 จากการที่บริษัทประกันสัญชาติเยอรมัน Gerling-Konzern Speziale Kreditversicherung (Gerling Credit) เข้าซื้อกิจการบริษัทประกันสัญชาติเนเธอร์แลนด์ Nederlandsche Credietverzekering Maatschappij (NCM) และต่อมาจึงเปลี่ยนชื่อบริษัทเป็น GERLING NCM
Gerling Credit ก่อตั้งขึ้นในปี ค.ศ. 1954 โดยเป็นบริษัทประกันสินเชื่อในเครือบริษัทประกัน Gerling-Konzern จากเมืองโคโลญน์ ประเทศเยอรมันและในปี ค.ศ. 1962 บริษัทได้เปิดสาขาต่างประเทศแห่งแรกในประเทศสวิตเซอร์แลนด์ ถือเป็นบริษัทประกันสินเชื่อของเอกชนรายแรกที่ให้บริการประกันภัยสินเชื่อทางการค้าเพื่อการส่งออก
สำหรับ NCM ก่อตั้งขึ้นในปี ค.ศ. 1925 โดยมีเป้าหมายเพื่อพัฒนาการค้าให้กับบริษัทต่าง ๆ ในประเทศเนเธอร์แลนด์ โดยในปี ค.ศ. 1932 เป็นต้นมา NCM ยังได้เป็นพันธมิตรกับรัฐบาลดัตช์เพื่อให้บริการสินเชื่อเพื่อการส่งออกแก่บริษัทดัตช์ ปัจจุบันอะทราเดียส ยังคงให้บริการนี้ผ่านบริษัทในเครือที่ชื่อว่า Atradius Dutch State Business
ทั้ง Gerling Credit และ NCM ได้เข้าซื้อกิจการอื่น ก่อนรวมกิจการเข้าด้วยกัน โดย NCM เข้าซื้อกิจการของกรมการรับประกันการส่งออก (Export Credit Guarantee Department - ECGD) ของรัฐบาลสหราชอาณาจักรในระยะสั้นในปี ค.ศ. 1991 และ Gerling Credit ได้เข้าซื้อกิจการบริษัทประกันเอกชน เช่น Namur Assurances du Crédit S.A. ของประเทศเบลเยียมในปี ค.ศ. 1994 ทั้งสององค์กรมีประวัติธุรกิจอันเป็นที่มาของบริการประกันภัยสินเชื่อทางการค้าที่เกิดขึ้นในช่วงปี ค.ศ. 1919
ปัจจุบันกลุ่มบริษัทได้เปลี่ยนชื่อเป็น ตั้งแต่ปี ค.ศ. 2004 และในปี ค.ศ. 2008 บริษัทได้ควบรวมกิจการกับบริษัทประกันภัยสินเชื่อทางการค้าสัญชาติสเปน Crédito y Caución ซึ่งก่อตั้งในปี ค.ศ. 1929 จึงทำให้มีฐานธุรกิจเพิ่มขึ้นในกลุ่มประเทศที่ใช้ภาษาสเปน เป็นส่วนหนึ่งของ Grupo Catalana Occidente (GCO. MC) หนึ่งใน บริษัทประกันชั้นนำในสเปนและทั่วโลกในด้านการประกันสินเชื่อ
ปัจจุบันอะทราเดียสกรุ๊ป ถือเป็นการรวมกิจการจากบริษัทชั้นนำด้านประกันภัยสินเชื่อทางการค้าและบริษัทในเครือจากทั่วโลก แม้ว่าปัจจุบัน ผู้ถือหุ้นหลักของบริษัทจะเป็นสัญชาติสเปน แต่บริษัทโฮลดิ้ง Atradius N.V. และสำนักงานใหญ่ของบริษัทยังคงอยู่ที่กรุงอัมสเตอร์ดัม ประเทศเนเธอร์แลนด์
ผลิตภัณฑ์
ผลิตภัณฑ์และบริการของอะทราเดียส ช่วยจัดการความเสี่ยงจากการผิดนัดชำระเงิน ซึ่งเป้นความเสี่ยงที่ผู้ซื้อไม่สามารถชำระค่าสินค้าหรือบริการที่ซื้อตามเงื่อนไขเครดิตทางการค้า
ผลิตภัณฑ์เหล่านี้ ได้แก่
ผู้ถือหุ้น
🇪🇸 Grupo Compañía Española de Crédito y Caución, SL (Grupo CyC) เป็นบริษัทโฮลดิ้งที่ถือหุ้นโดย Grupo Catalana Occidente ในสัดส่วน 73.84% ทั้งนี้ Groupo CyC ถือหุ้นใน Atradius N.V. คิดเป็นสัดส่วน 64.23%
🇪🇸 Grupo Catalana Occidente S.A. (GCO) เป็นบริษัทแม่ของกลุ่มบริษัทฯ ทั้งทางตรงและทางอ้อม โดยเป็นบริษัทที่จดทะเบียนในตลาดหลักทรัพย์บาร์เซโลนา และมาดริด
GCO ถือครองหุ้นของ Atradius N.V. ในสัดส่วน 83.20% โดยเป็นการถือครองโดยตรง 35.77% และถือครองโดยอ้อม47.43% ผ่านบริษัทโฮลดิ้ง Grupo CyC
การบริหารจัดการ
Atradius NV เป็นบริษัทจำกัดที่จัดตั้งขึ้นภายใต้กฎหมายของเนเธอร์แลนด์โดยมีคณะกรรมการบริหารและคณะกรรมการกำกับดูแล
คณะกรรมการบริหาร (The Management Board) ประกอบด้วย:
คณะกรรมการกำกับดูแล (The Supervisory Board) มีสมาชิก 9 คนและรับผิดชอบในการตรวจสอบและดูแลกิจการโดยรวมของ Atradius และนโยบายจากคณะกรรมการบริหาร
คณะกรรมการกำกับดูแลประกอบด้วย:
กระดูกรูปร่างไม่แน่นอน
ตัวอย่างของกระดูกรูปร่างไม่แน่นอน ได้แก่ กระดูกสันหลัง (vertebræ), กระดูกใต้กระเบนเหน็บ (sacrum) , กระดูกก้นกบ (coccyx) , กระดูกขมับ (temporal) , กระดูกสฟีนอยด์ (sphenoid) , กระดูกเอทมอยด์ (ethmoid) , กระดูกโหนกแก้ม (zygomatic) , กระดูกขากรรไกรบน (maxilla) , กระดูกขากรรไกรล่าง (mandible) , กระดูกเพดานปาก (palatine) , กระดูกก้นหอยของจมูกชิ้นล่าง (inferior nasal concha) , และกระดูกไฮออยด์ (hyoid)
ข้าวฟ่างสามง่าม
ข้าวฟ่างสามง่าม  เป็นพืชในวงศ์หญ้า เป็นหญ้ากอขนาดใหญ่ ลำต้นตั้งตรงแบบข้าว ผิวลำต้นเกลี้ยง เขียวอ่อนเป็นมัน มีใบมาก กาบใบแบน ผิวเกลี้ยง มีขนเล็กน้อยตามขอบใบ ลิ้นใบสั้นเป็นชายครุย ใบมักโค้งลง มีขนสาก ดอกช่อเป็นกระจุกที่ปลาย ผลแบบกระเปาะ มีหลายสี
ข้าวฟ่างสามง่ามเป็นพืชที่มีความหลากหลายและแบ่งเป็นพันธุ์จำนวนมาก พืชชนิดนี้สามารถผสมข้ามพันธุ์กับ Eleusine africana  ได้และมีลักษณะทางพันธุกรรมใกล้เคียงกัน ลูกผสมที่ได้ไม่เป็นหมัน จึงรวมเป็นสปีชีส์เดียวกัน และแบ่งเป็นสปีชีส์ย่อยคือ subsp. africana เป็นพันธุ์ที่พบตามธรรมชาติ และ subsp. coracana เป็นพันธุ์ปลูก ในกลุ่มของพันธุ์ปลูกแบ่งเป็น 5 สายพันธุ์คือ
แฟนพันธุ์แท้
แฟนพันธุ์แท้ เป็นรายการเกมโชว์ควิซโชว์ ออกอากาศทางช่องเวิร์คพอยท์ ดำเนินรายการโดย กันต์ กันตถาวร ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศวันแรกเมื่อวันที่ 1 กันยายน พ.ศ. 2543 ในตอน คาราบาว มีพิธีกรคู่แรกคือ ปัญญา นิรันดร์กุล และ ธีรวัฒน์ อนุวัตรอุดม (สังข์ 108 มงกุฎ) แต่ตั้งแต่เทปที่ 2 เป็นต้นมาทางรายการเหลือพิธีกรเพียงคนเดียวคือ ปัญญา นิรันดร์กุล
แฟนพันธุ์แท้เป็นรายการตอบปัญหาที่ส่งเสริมความรู้ ความรัก ความคลั่งไคล้ และแสดงถึงอัจฉริยภาพในสาขาต่าง ๆ ไม่ว่าจะเป็นบุคคล สิ่งของ สถานที่ วัฒนธรรม วรรณกรรม และเหตุการณ์ต่าง ๆ ด้วยการแข่งขันเรื่องราวนั้น ๆ มีไอเดียตั้งต้นจากการที่จิก ประภาส ชลศรานนท์ รองประธานของบริษัทเวิร์คพอยท์ได้ยินซูโม่ขิ่มเพื่อนร่วมรุ่นที่คณะสถาปัตย์ จุฬาฯ เล่าเรื่องสโมสรฟุตบอลลิเวอร์พูลที่เขาคลั่งไคล้ได้อย่างสนุกสนานและตื่นเต้นจึงมีความคิดที่อยากนำเรื่องราวของกลุ่มแฟนคลับต่าง ๆ ที่มีอยู่แล้ว มานำเสนอในรูปแบบของเกมโชว์
ในปี พ.ศ. 2555 รายการแฟนพันธุ์แท้กลับมาออกอากาศอีกครั้งทางช่องเดิม ได้เปลี่ยนผู้ดำเนินรายการเป็น กฤษณ์ ศรีภูมิเศรษฐ์ เริ่มออกอากาศวันที่ 3 กุมภาพันธ์ พ.ศ. 2555 เสนอเป็นเทปแรกแทนรายการ SME ตีแตก หลังจากรายการแฟนพันธุ์แท้เว้นการแพร่สัญญาณไปเกือบ 3 ปี
ปี พ.ศ. 2556 รายการแฟนพันธุ์แท้ได้ถูกซื้อลิขสิทธิ์รายการไปผลิตที่ประเทศสวีเดนโดยใช้ชื่อว่า Fantasterna ออกอากาศทางช่อง (TV4)
ปี พ.ศ. 2558 รายการแฟนพันธุ์แท้ได้ถูกซื้อลิขสิทธิ์รายการไปผลิตที่สหราชอาณาจักรโดยใช้ชื่อว่า The Fanatics ออกอากาศทางช่อง สกาย-วัน (Sky-1)
ปี พ.ศ. 2559 ชื่อใหม่ว่า แฟนพันธุ์แท้ ซูเปอร์แฟน ได้เปลี่ยนผู้ดำเนินรายการอีกครั้งเป็น กันต์ กันตถาวร โดยเริ่มออกอากาศในวันศุกร์ที่ 7 ตุลาคม พ.ศ. 2559 ทางช่องเวิร์คพอยท์
ปี พ.ศ. 2561 รายการแฟนพันธุ์แท้ได้กลับมาออกอากาศอีกครั้งในรูปแบบเดิม และ กันต์ กันตถาวร ได้รับหน้าที่ให้เป็นผู้ดำเนินรายการอีกครั้ง โดยเริ่มออกอากาศในวันศุกร์ที่ 6 กรกฎาคม พ.ศ. 2561 ทางช่องเวิร์คพอยท์
ปี 2012–2014
สิ่งที่ต่างกัน คือ สำหรับ ปี 2013 มีการเปลี่ยนแปลงเพิ่มเป็น 5 รอบ และแต่ละรอบคำถามก็จะเปลี่ยนรูปแบบที่หลากหลายขึ้น
และสำหรับ ปี 2014 นั้น คำถามทั้งหมด 5 รอบจะเหมือนกับปี 2013 แต่มีการปรับการเล่นใหม่เมื่อจบ 1 รอบ ก็จะมีการสลับคนเล่นใหม่ เช่น รอบที่ 1 ผู้เข้าแข่งขันคนแรกจะเป็นคนเล่น เมื่อมาถึงรอบที่ 2 ผู้เข้าแข่งขันคนที่ 2 ก็จะเป็นคนเล่นคนแรก (เดินไต่บันได) และเป็นอย่างนี้ไปเรื่อยๆ จนกว่าจะครบ 5 รอบ ผู้เข้าแข่งขันที่มีคะแนนน้อยที่สุดจะตกรอบไป หากมีผู้เข้าแข่งขันที่คะแนนเสมอกัน จะต้องแย่งกันกดไฟเพื่อแย่งสิทธิ์ในการตอบ ผู้เข้าแข่งขันคนใดตอบผิดหรือตอบไม่ได้ภายใน 3 วินาที ก็จะตกรอบทันที
มีบางตอนที่ไม่ได้นำเกม 3 วินาทีมาเล่น
ปี 2015
*มีการเปลี่ยนแปลงครั้งใหญ่ในเทปพิเศษ
รอบที่ 2 : คลาสสิกเกม รอบที่ 3 : คำถามสุดยอดแฟนพันธุ์แท้
ปี 2016 - 2017 (แฟนพันธุ์แท้ ซูเปอร์แฟน)
โดยแฟนพันธุ์แท้ได้มีการเปลี่ยนแปลงรูปแบบการแข่งขันมาเป็นรูปแบบ สภาแฟนพันธุ์แท้ คือสภาที่มีสุดยอดแฟนพันธุ์แท้เรื่องต่าง ๆ ทั้งสิ้น 10 คนมาทำหน้าที่คัดเลือกผู้เข้าแข่งขันที่มานำเสนอความชื่นชอบของตัวเองต่อเรื่องนั้น ๆ ในเวลา 2 นาทีว่าจะเหมาะสมเป็นสุดยอดแฟนพันธุ์แท้ในเรื่องนั้นหรือไม่โดยทั้ง 10 คนมีคนละ 1 คะแนนหากผู้เข้าแข่งขันคนใดได้ถึง 7 คะแนนหรือมากกว่านั้นก็จะได้ผ่านเข้าสู่รอบคลาสสิกเกมแต่หากผู้เข้าแข่งขันท่านใดได้คะแนนไม่ถึง 7 คะแนนก็ต้องตกรอบไป
เมื่อผู้เข้าแข่งขันได้เป็นสุดยอดแฟนพันธุ์แท้ในเรื่องนั้นแล้วก็จะต้องเข้ามาแข่งต่อในรอบคลาสสิกเกมทั้งสิ้น 4 หมวดประกอบไปด้วย
ซึ่งสุดยอดแฟนพันธุ์แท้ต้องสุ่มเลือกหมวดคำถามจากทั้ง 4 หมวดหากสุดยอดแฟนพันธุ์แท้ตอบถูกก็จะได้เข้าสู่รอบต่อไปหากสุดยอดแฟนพันธุ์แท้ตอบผิดก็ต้องตกรอบไป
ปี 2018
รอบที่ 1 : 3 วินาที
ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิด มีสิทธิ์ตอบใหม่ได้จนกว่าจะหมดเวลา) โดยแบ่งเป็น 3 รอบ คำถาม 3 ชุดแบ่งเป็นรอบละชุดคำถาม ใครมีคะแนนน้อยที่สุดตกรอบ แต่หากผู้เข้าแข่งขันตอบผิดเท่ากันหรือไม่มีใครตอบผิดเลย ก็จะใช้กฎเหมือนปี 2007-2014 โดยพิธีกรจะอ่านคำถามสำรองขึ้นมา และผู้เข้าแข่งขันจะต้องแย่งกันกดไฟเพื่อแย่งสิทธิ์ในการตอบ ไฟติดที่ใคร คนนั้นต้องตอบ โดยถ้าตอบถูกเข้ารอบทันที ถ้าตอบผิดหรือตอบไม่ได้ภายใน 3 วินาที ก็จะตกรอบทันทีเช่นกัน โดยในรอบนี้จะหาผู้เข้าแข่งขัน 4 คนเพื่อเข้าสู่รอบ Action Game ต่อไป
รอบที่ 2 : แอ็คชั่นเกม (Action Game)
กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบถาม-ตอบ รอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิด พิธีกรจะเฉลยคำถามข้อที่ตอบผิดแล้วเริ่มถามคำถามข้อใหม่ โดยที่ผู้เข้าแข่งขันที่ตอบผิดเมื่อแย่งกดสัญญาณไฟแล้วไม่สามารถตอบผิดได้อีก ถ้าตอบผิดอีกครั้งตกรอบทันที ยกเว้นเกมจิ๊กซอว์และคุณสมบัติที่เมื่อใครตอบผิด พิธีกรจะไม่ถามคำถามข้อใหม่ ต้องเล่นต่อจนกว่าจะมีผู้ตอบถูก แต่ถ้าตอบผิดอีกครั้งใน 2 เกมนี้ตกรอบทันทีเช่นกัน (ใช้กฎเดียวกันกับปี 2012-2014)
รอบที่ 3 : ถาม-ตอบ
กติกาในรอบ ถาม-ตอบ ผู้เข้าแข่งขันทั้ง 2 จะต้องตอบคำถามจากทั้งหมด 6 คำถาม คนละ 3 ข้อ ผู้เข้าแข่งขันที่เข้ารอบมาก่อนมีสิทธิ์เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนพันธุ์แท้
คำถามสุดยอดแฟนพันธุ์แท้
สุดยอดแฟนพันธุ์แท้ คือ บุคคลที่ชนะเลิศการแข่งขันแฟนพันธุ์แท้ในแต่ละสัปดาห์ โดยหลังจากผ่านรอบชิงชนะเลิศแล้วจะต้องตอบคำถามสุดยอดแฟนพันธุ์แท้อีก 1 ข้อ โดยถ้าตอบถูกจะได้รับของที่ระลึกสุดพิเศษ และเงินรางวัลจากทางรายการ แต่ถ้าตอบผิดจะไม่ได้รับของรางวัลสุดพิเศษอะไรเลย และที่สำคัญ ผู้ชนะเลิศประจำสัปดาห์ที่ตอบคำถามสุดยอดแฟนพันธุ์แท้ถูกต้องจะได้สิทธิ์เข้าแข่งขันสุดยอดแฟนพันธุ์แท้แห่งปี (Fan of the year) ซึ่งในแต่ละปีจะมีการนำสุดยอดแฟนพันธุ์แท้ในแต่ละสัปดาห์ของปีนั้น ๆ มาแข่งขันสุดยอดแฟนพันธุ์แท้แห่งปี (ยกเว้นในปี 2000 ที่ไม่มีการแข่งขันสุดยอดแฟนพันธุ์แท้แห่งปี แต่มีเป็นตอน รวมมิตร คือเอาทุกตอนในปี 2000 มารวมเอาไว้ด้วยกัน และปี 2018 เนื่องจากออกอากาศในครึ่งปีหลัง) ซึ่งมีดังนี้
รูปแบบการแจกของรางวัล
รูปแบบการแจกของรางวัล มีดังนี้คือ รางวัลปกติ คือถ้วยรางวัลรูปมือจากทางรายการ กับของสะสมที่ระลึกในแต่ละเรื่อง ซึ่งจะให้ทั้งผู้เข้าแข่งขันที่ตอบถูกและตอบผิด และรางวัลพิเศษ เป็นเงินรางวัลมูลค่า 100,000 บาท ซึ่งจะให้เฉพาะผู้เข้าแข่งขันที่ตอบถูกเท่านั้น โดยใช้รูปแบบนี้จนถึงวันที่ 30 มีนาคม พ.ศ. 2544
ต่อมาวันที่ 6 เมษายน พ.ศ. 2544 ได้เปลี่ยนรูปแบบใหม่ โดยของสะสมในแต่ละเรื่อง จะย้ายไปเป็นรางวัลพิเศษ ดังนั้น หากผู้เข้าแข่งขันตอบผิด จะได้รับเฉพาะรางวัลปกติ คือถ้วยรางวัลรูปมือเท่านั้นแต่ของสะสมต่าง ๆ จะไม่ได้ โดยใช้รูปแบบนี้จนถึงวันที่ 8 มิถุนายน พ.ศ. 2544 และในวันที่ 15 มิถุนายน พ.ศ. 2544 ของรางวัลปกติได้เพิ่มอีก 1 รายการคือ ประกาศนียบัตรทองคำ และยกเลิกเงินรางวัล 100,000 บาท ซึ่งเป็นรางวัลพิเศษที่ให้เฉพาะผู้เข้าแข่งขันที่ตอบถูกเท่านั้น
นับตั้งแต่แฟนพันธุ์แท้ปี พ.ศ. 2555 หากผู้เข้าแข่งขันตอบผิด ทางรายการจะไม่ได้บันทึกภาพและออกอากาศฉากที่ผู้ดำเนินรายการแสดงความเสียดายต่อของรางวัลที่ผู้เข้าแข่งขันไม่ได้รับ เพื่อเป็นการปกป้องผู้เข้าแข่งขัน
และในปี พ.ศ. 2561 สุดยอดแฟนพันธุ์แท้ตอบถูกจะได้รับถ้วยรางวัลสุดยอดแฟนพันธุ์แท้และของรางวัลสุดพิเศษ แต่หากตอบผิดจะได้รับเพียงถ้วยแฟนพันธุ์แท้กลับไป ในปีนี้ไม่มีจัดการแข่งขันแฟนพันธุ์แท้แห่งปีเหมือนปี พ.ศ. 2543
กติกาแฟนพันธุ์แท้แห่งปี
ผู้เข้าแข่งขันแต่ละคนแข่งขันในเรื่องของตัวเอง โดยจะสุ่มลำดับการเล่นด้วยการจับลูกบอลซึ่งในลูกบอลจะระบุชื่อของผู้เล่นแต่ละคน จับออกมาเป็นชื่อของใคร คนนั้นจะต้องลงมาทำการแข่งขัน โดยแต่ละคนจะแข่งขันในเกม 4 หมวด แต่ละหมวดมีคะแนนเต็ม 25 คะแนน รวมทั้งสิ้น 100 คะแนน หากผู้เข้าแข่งขันสามารถทำคะแนนเต็ม 25 คะแนนได้ในหมวดใด จะได้รับรางวัลพิเศษ 10,000 บาท และหากผู้เข้าแข่งขันสามารถทำคะแนนเต็ม 100 คะแนนได้ จะได้รับรางวัลพิเศษ 100,000 บาท
หลังจบการแข่งขันของผู้เข้าแข่งขันทุกคน ผู้เข้าแข่งขันที่ได้คะแนนสูงสุด 5 อันดับแรก จะได้เข้าไปแข่งแฟนพันธุ์แท้แห่งปีในรอบชิงชนะเลิศ
รอบชิงชนะเลิศ
รูปแบบการแข่งขันจะเหมือนกับรอบแรก คือสุ่มจับลูกบอลหาผู้เล่นก่อน-หลังเหมือนเดิม แต่มีการเปลี่ยนแปลงกติกาคือผู้เข้าแข่งขันจะต้องเลือกเล่นหมวดใดหมวดหนึ่งเพียงหมวดเดียวจากทั้งหมด 4 หมวด (3 วินาที/คำถาม-คำตอบ/จิ๊กซอว์/คุณสมบัติ) ใครที่ได้คะแนนมากที่สุดจะได้เป็นสุดยอดแฟนพันธุ์แท้แห่งปี ถ้ามีคะแนนสูงสุดเสมอกันตั้งแต่ 2 คนขึ้นไป ก็จะต้องแข่งขันกันอีกครั้ง โดยเลือกเล่นหมวดใดหมวดหนึ่งจากหมวดที่เหลือที่ผู้เล่นคนนั้น ๆ ยังไม่ได้เล่น หากยังเสมอกันเมื่อครบทั้ง 4 หมวดแล้ว จะมีการแข่งขันในหมวดพิเศษเพื่อตัดสินหาผู้ชนะสุดยอดแฟนพันธุ์แท้แห่งปี
ของรางวัลที่สุดยอดแฟนพันธุ์แท้แห่งปีจะได้รับ
หมายเหตุ : ปี ค.ศ. 2001 - 2008 ของรางวัลจากเบียร์ช้าง (เครื่องดื่มตราช้าง ในปัจจุบัน) และในปี ค.ศ. 2012 - 2014 หากผู้ที่เป็นสุดยอดแฟนพันธุ์แท้แห่งปีเป็นผู้ที่ตอบคำถามสุดยอดแฟนพันธุ์แท้ประจำสัปดาห์ผิด จะได้รับของรางวัลสุดพิเศษประจำสัปดาห์ที่พลาดไปแล้วด้วย
ข้อวิจารณ์
รายการแฟนพันธุ์แท้ถูกตั้งคำถามบ่อยครั้งถึงความถูกต้องของข้อมูล
เคอร์บี: แคนวาสเคิร์ส
เคอร์บี: แคนวาสเคิร์ส (Kirby: Canvas Curse) รู้จักกันในทวีปยุโรปว่า เคอร์บี: พาเวอร์เพนต์บรัช (Kirby: Power Paintbrush) เป็นวิดีโอเกมแพลตฟอร์มที่พัฒนาโดยฮาลแล็บบราโทรีและเผยแพร่สำหรับนินเท็นโด DS โดยนินเท็นโดใน ค.ศ. 2005
การตอบรับ
เคอร์บี: แคนวาสเคิร์ส ได้รับเสียงวิจารณ์ "เป็นที่โปรดปราน" จากเว็บไซต์เมทาคริติก ในประเทศญี่ปุ่น แฟมิซือ ให้คะแนนไป 9 หนึ่งอัน, 8 สองอัน และ 9 หนึงอัน รวมเป็น 34 จาก 40 คะแนน
1UP.com เรียกเกมนี้เป็นเกมที่ "ยอดเยี่ยมจริง ๆ" และสรุปว่า แคนวาสเคิร์ส เป็น "เกมที่ยอดเยี่ยมเกมแรกของ DS" นิตยสารทางการของนินเท็นโด ยกให้เกมนี้อยู่ในอันดับที่ 96 จากเกมที่ดีที่สุดของแพลตฟอร์มนินเท็นโด อย่างไรก็ตาม บรรณาธิกรจาก Play ไม่ยอมรับ โดยกล่าวว่า "มันเป็นนวัตกรรมใหม่... แต่สำหรับผม นั่นคงไม่พอ"
เดอะนิวยอร์กไทมส์ ให้เสียงวิจารณ์ในมุมมองที่น่ายินดีและกล่าวว่า "สนุกมาก" เดอะซิดนีย์มอร์นิงเฮรัลด์ (The Sydney Morning Herald) ให้ไป 4 จาก 5 ดาว อย่างไรก็ตาม ดีทรอยต์ฟรีเพรส (Detroit Free Press) ให้ไป 3 จาก 4 ดาว กล่าวว่า "เป็นนวัตกรรมที่ดี เช่นบางด่านที่ดำทั้งฉากจนกระทั่งเคอร์บีชนโคมไฟ และอย่างที่เรารู้ ในสถานที่มืดเช่นนี้ เป็นเรื่องดีที่มีเพื่อนสักคน"
การปฏิวัติสยาม
การปฏิวัติสยาม อาจหมายถึง
เคอร์บี: แคนวาสเคิร์ส
การตอบรับ
เคอร์บี: แคนวาสเคิร์ส เป็นเกมที่ขายดีเป็นอันดับสามในประเทศญี่ปุ่น โดยขายไป 75,365 อันในหนึ่งสัปดาห์ การขายรายปีของ แฟมิซือ ในภูมิภาคแสดงว่า ตัวเกมถูกขายในช่วงปลายค.ศ. 2005 ไป 276,418 อัน รายงานจาก NPD Group ตัวเกมถูกขายในอเมริกาเหนือในเดือนมิถุนายน ค.ศ. 205 ไปน้อยกว่า 80,000 อัน และเดือนต่อมา มันเป็นเกม DS ที่ขายดีที่สุดในภูมิภาคที่ 50,000 อัน
สปิน
สปิน (spin) อาจหมายถึง
สมาคมโอลิมปิกอังกฤษ
สมาคมโอลิมปิกอังกฤษ (British Olympic Association อักษรย่อ BOA, รหัสไอโอซี: GBR) เป็นคณะกรรมการโอลิมปิกแห่งชาติที่เป็นตัวแทนของประเทศสหราชอาณาจักรสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2448 มีสำนักงานใหญ่ตั้งอยู่ที่ประเทศสหราชอาณาจักร เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหราชอาณาจักรเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกยุโรป (อีโอซี)
ต่อมเหงื่อ
ต่อมเหงื่อ (sweat gland) เป็นต่อมมีท่อซึ่งพบได้ตามผิวหนัง ฝ่ามือ ฝ่าเท้า ทำหน้าที่หลั่งเหงื่อ (sweat) ทำงานภายใต้ระบบประสาทซิมพาเทติกซึ่งจะหลั่งสารสื่อประสาทที่มีชื่อว่า อะซิติลโคลีน (Acetylcholene) ออกมาควบคุม
ธาตุคลาสสิก
ธาตุคลาสสิก หมายถึง มโนทัศน์ธาตุดิน น้ำ ลม ไฟ (ชาวกรีกโบราณเพิ่มธาตุอีเทอร์หรือธาตุสวรรค์ด้วย) ซึ่งมีการเสนอเพื่ออธิบายธรรมชาติและความซับซ้อนของสสารทั้งปวงให้อยู่ในสสารอย่างง่าย วัฒนธรรมโบราณกรีก เปอร์เซีย บาบิโลเนีย ญี่ปุ่น ทิเบตและอินเดียมีธาตุเหล่านี้เหมือนกัน บางทีมีธาตุที่ห้าชื่อ ธาตุว่าง (void) ส่วนธาตุตามระบบอู่เซียงของจีนประกอบด้วยไม้ (木) ไฟ (火) ดิน (土) โลหะ (金) และน้ำ (水) อย่างไรก็ดี ความเชื่อของจีนอธิบายในแง่ของพลังงานหรือการเปลี่ยนรูปมากกว่าเป็นชนิดของวัตถุ
เอไอเอส ฟุตซอล เอฟเอคัพ 2560
ไทยแลนด์ฟุตซอลเอฟเอคัพ 2561 (หรือที่เรียกว่า เอไอเอสฟุตซอลเอฟเอคัพ 2561) เป็นปรากฏการณ์ที่เกิดขึ้นครั้งที่ 7 ของ ไทยฟุตซอลเอฟเอคัพ ถ้วยหลักของการแข่งขันฟุตซอลในประเทศไทย.
วันแข่งขันและวันจับสลากในแต่ละรอบ
กำหนดการมีดังนี้.
รอบคัดเลือก
การแข่งขันฟุตซอล เอไอเอส เอฟเอคัพ 2560 รอบคัดเลือกทุกนัดตั้งแต่รอบคัดเลือกรอบแรกจนถึงรอบสาม จะแข่งขันกันที่สนาม โรงยิม ม.เกษมบัณฑิต ชั้น 12 วิทยาเขตร่มเกล้า ซึ่งรอบดังกล่าวจะใช้ระบบการแข่งขันแบบน็อกเอาต์นัดเดียวรู้ผล แข่งขันครึ่งละ 10 นาที หากเสมอในเวลาปกติ จะยิงจุดโทษเพียงสามคนเพื่อหาผู้ชนะทันที
รอบ 16 ทีมสุดท้าย
รอบ 16 ทีมสุดท้ายจะลงทำการแข่งขันในวันที่ 28 และ 29 ธันวาคม พ.ศ. 2560
รอบ 8 ทีมสุดท้าย
รอบ 8 ทีมสุดท้ายจะลงทำการแข่งขันในวันที่ 4 มกราคม พ.ศ. 2561
รอบชิงชนะเลิศ
รอบชิงชนะเลิศจะลงทำการแข่งขันในวันที่ 7 มกราคม พ.ศ. 2561
วัดหัวสำโรง (จังหวัดฉะเชิงเทรา)
วัดหัวสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวสำโรง อำเภอแปลงยาว จังหวัดฉะเชิงเทรา มีที่ดินตั้งวัดเนื้อที่ 20 ไร่ 2 งาน 35 ตารางงวา ปัจจุบัน อาจารย์ พระสุทิน (พระแบ) ปณฺณภาโร เป็นเจ้าอาวาสวัด
วัดหัวสำโรงประกาศการตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2471 จากการสำรวจสันนิษฐานว่า บริเวณวัดหัวสำโรงเป็นชุมชนที่มีอายุอยู่ในสมัยรัตนโกสินทร์ อาจเป็นชุมชนที่เป็นทางผ่านไปยังพานทอง พนัสนิคม และพนมสารคาม เป็นเส้นทางเดินเลียบชายทุ่งมาแต่สมัยโบราณ วัดและศาลาการเปรียญ ซึ่งประชาชนร่วมกันสร้าง ส่วนใหญ่เป็นเงินของ นายต่วน นางสอน ได้มีใจศรัทธาสร้างศาลาการเปรียญหลังแรก เมื่อ พ.ศ. 2467 ต่อมา ตาต่วน ศักดิ์ประศาสน์ นางสอน โสมเมา ถวายที่ดินให้วัดอีกจำนวนหนึ่งด้วย และโรงเรียนหลังเก่า อาจารย์จุ้ย ซึ่งเป็นเจ้าอาวาสวัด ได้ร่วมกับประชาชนทั่วไป รวมทั้งยายบุญมี ตาต่วน ศักดิ์ประศาสน์ นางสอน โสมเมา ได้สร้างโรงเรียนหลังแรกซึ่งเป็นอาคารชั้นเดียวทรงสูง เสารอย สามารถโยกเคลื่อนย้ายได้
อาคารเสนาสนะที่สำคัญ ได้แก่ อุโบสถมีกำแพงล้อมรอบ ตัวกำแพงทำเป็นรูปลิงแบกเรียงรายตลอดแนวทั้ง 4 ด้าน หน้าบันมีลวดลายไทยลงรักปิดทอง หลังคามีคันทวยรองรับประดับกระจกสี บานประตูหน้าต่างเป็นไม้สลักลายต่าง ๆ คือบานประตูสลักเป็นภาพยักษ์และเทวดายืนคู่กัน หน้าต่างเป็นรูปเทพนม พระประธานในอุโบสถเป็นศิลปะรัตนโกสินทร์ และมีศาลาการเปรียญ กุฏิสงฆ์ ศาลาอเนกประสงค์ เป็นต้น
ตลาดหลักทรัพย์แฟรงก์เฟิร์ต
ตลาดหลักทรัพย์แฟรงค์เฟิร์ต (เยอรมัน: FWB® Frankfurter Wertpapierbörse ; อังกฤษ: Frankfurt Stock Exchange) เป็นตลาดหลักทรัพย์ในเมืองแฟรงค์เฟิร์ต ประเทศเยอรมนี มี Deutsche Börse เป็นเจ้าของและดำเนินการ โดยบริษัทนี้เป็นเจ้าของบริษัทเคลียริ่ง Clearstream ด้วย
ตลาดหลักทรัพย์แฟรงค์เฟิร์ตเป็นตลาดที่ใหญ่ที่สุดในแปดแห่งของประเทศเยอรมนี และเป็นหนึ่งในตลาดที่ใหญ่ที่สุดในโลกด้วย
นาวาอากาศเอก
นาวาอากาศเอก (group captain) เป็นชั้นยศระหว่างนาวาอากาศโทกับพลอากาศจัตวา ในรหัสยศเนโท ยศนาวาอากาศเอกจะใช้รหัส OF-5 โดยยศนี้ใช้ในกองทัพอากาศหลายประเทศที่มีอิทธิพลตามประวัติศาสตร์อังกฤษ
เทียร์ดรอปส์ออนมายกีตาร์
"เทียร์ดรอปส์ออนมายกีตาร์" (Teardrops on My Guitar) เป็นเพลงของนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ เพลงเขียนโดยสวิฟต์ ร่วมกับลิซ โรส และผลิตโดยนาธาน แชปแมน และสวิฟต์คอยช่วยผลิตด้วย "เทียร์ดรอปส์ออนมายกีตาร์" ออกจำหน่ายวันที่ 13 กุมภาพันธ์ ค.ศ. 2007 โดยสังกัดบิกแมชีนเรเคิดส์ เป็นซิงเกิลที่สองจากอัลบั้ม เทย์เลอร์ สวิฟต์ (2006) ต่อมาเพลงถูกรวมในสตูดิโออัลบั้มที่สอง เฟียร์เลส (2008) รุ่นที่จำหน่ายต่างประเทศ เพลงมีแรงบันดาลใจจากประสบการณ์ของสวิฟต์กับดรูว์ ฮาร์ดวิก เพื่อนร่วมห้องที่เธอรู้สึกดีด้วย เขาไม่เคยรู้ตัวและมักปรึกษาสวิฟต์เรื่องคนรักเสมอ เป็นสิ่งที่เธอแสร้งทำเป็นถูกรัก หลายปีต่อมา ฮาร์ดวิกมาที่บ้านของสวิฟต์ แต่สวิฟต์ปฏิเสธเขา ด้านดนตรี เพลงมีความอ่อนโยนและบรรเลงนำด้วยกีตาร์โปร่ง นักวิจารณ์ตั้งคำถามว่าเพลงนี้จะเป็นคันทรีหรือ นักวิจารณ์บางกลุ่ม (เช่น เกรดี สมิธ จากนิตยสารโรลลิงสโตน ) กล่าวอ้างว่าประเด็นและการบรรยายเนื้อเพลงเป็นรูปแบบเพลงคันทรี แต่นักวิจารณ์อีกกลุ่ม (เช่น โรเจอร์ ฮอลแลนด์ จากนิตยสารป็อปแมตเทอส์ ) คัดค้านและอ้างว่าเพลงนี้เป็นแนวป็อป และเครื่องดนตรีไม่มีองค์ประกอบของดนตรีคันทรี
นักวิจารณ์มองเพลงในด้านดี ยกย่องสวิฟต์ในเรื่องการสื่อสารผ่านเสียงร้องและรูปแบบการเขียนเพลง เพลงถือว่าเป็นซิงเกิลที่แจ้งเกิดให้สวิฟต์ เนื่องจากได้รับความนิยมทั่วสหรัฐอเมริกา "เทียร์ดรอปส์ออนมายกีตาร์" ประสบความสำเร็จเชิงพาณิชย์ ขึ้นอันดับที่ 13 บนชาร์ตบิลบอร์ดฮอต 100 กลายเป็นซิงเกิลที่ทำคะแนนได้ดีที่สุดจากอัลบั้มเทย์เลอร์ สวิฟต์ และติดชาร์ตสิ้นปีของบิลบอร์ดฮอต 100 ด้วย ซิงเกิลได้รับการรับรองระดับแพลตินัมสามครั้งจากสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย และแสดงสวิฟต์ ขณะที่เธอเห็นคนที่เธอแอบรักมีความสัมพันธ์กับผู้หญิงอีกคน วิดีโอได้เข้าชิงรางวัลเอ็มทีวีวิดีโอมิวสิกอะวอร์ด สาขา ศิลปินหน้าใหม่ยอดเยี่ยม แต่พ่ายให้กับมิวสิกวิดีโอของโทคิโอโฮเทล เพลง "เรดี, เซต, โก" เพลงถูกนำไปเล่นในการแสดงสดหลายครั้ง บางครั้งได้เล่นในนามนักร้องเปิดคอนเสิร์ตให้นักร้องคนอื่น เธอยังแสดงเพลง "เทียร์ดรอปส์ออนมายกีตาร์" ในทัวร์คอนเสิร์ตครั้งแรก เฟียร์เลสทัวร์ (2009-10) ด้วย
เบื้องหลัง
แรงบันดาลใจของสวิฟต์ในการเขียนเพลง "เทียร์ดรอปส์ออนมายกีตาร์" เกี่ยวกับการได้รู้จักกับเด็กหนุ่มขื่อ ดรูว์ ฮาร์ดวิก เพื่อนร่วมห้องที่เธอมีความรู้สึกดี ๆ ให้ ต่อมา ฮาร์ดวิกเรียนต่อเพื่อเข้าร่วมกองทัพเรือ ในระหว่างไฮสกูลปีหนึ่งที่โรงเรียนเฮนเดอร์สันวิลล์ไฮสกูล สวิฟต์และฮาร์ดวิกนั่งติดกันทุกวันในห้องเรียน ทั้งสองคนเริ่มสนิทกัน แม้ว่าสวิฟต์แอบหวังให้เป็นความสัมพันธ์แบบรักใคร่ แต่เนื่องจากฮาร์ดวิกไม่เคยรู้ตัส เขาจึงมักพูดถึงผู้หญิงที่เขาชอบให้สวิฟต์ฟังอยู่บ่อย ๆ ซึ่งเป็นสิ่งที่สวิฟต์แสร้งเป็นหลงใหลในตัวผู้หญิงคนนั้นด้วย และให้ความเห็นว่า "เธองดงามเพียงใด เธอนิสัยดีและสมบูรณ์แบบเพียงใด และที่ฉันนั่งฟังอยู่อย่างนั้น ฉันไม่ได้หมายความว่า โอ้ ฉันดีใจกับเธอด้วยนะ" ฮาร์ดวิกและคนรักของเขาในที่สุดก็ได้คบหากันได้ประมาณ 2-3 ปี สวิฟต์ไม่เคยสารภาพความรู้สึกดี ๆ กับเขา หลังออกอัลบั้มเทย์เลอร์ สวิฟต์ เขายังไม่ตระหนักถึงเจตนารมณ์ของสวิฟต์ หรือไม่ตระหนักว่ามีเพลงนี้อยู่ และก็ยังคบหากับผู้หญิงคนเดิมต่อไป หลังจาก "เทียร์ดรอปส์ออนมายกีตาร์" ออกเป็นซิงเกิล ฮาร์ดวิกพยายามโทรหาสวิฟต์ แต่สวิฟต์ไม่ได้รับสาย จากนั้นเขาฝากข้อความเสียงไว้หลายฉบับ แต่สวิฟต์รู้สึกไม่สะดวกที่จะติดต่อกลับไป
ระบบประสาทนอกส่วนกลาง
หน้าที่ของระบบประสาทรอบนอก
ทำหน้าที่ในการเชื่อมต่อระหว่างระบบประสาทกลางกับอวัยวะต่าง ๆ เช่น แขน ขา เป็นต้น (ดูเพิ่มเติมได้ที่ ระบบประสาท)
ประสิทธิ์ ผดุงโชค
ประสิทธิ์ ผดุงโชค (เกิดวันที่ 13 ตุลาคม พ.ศ. 2525) เป็นนักฟุตบอลชาวไทย เล่นในตำแหน่งผู้รักษาประตู ปัจจุบันลงเล่นให้กับพัทยา ยูไนเต็ด ในไทยลีก 2
การิน ปริศนาคดีอาถรรพ์
การิน ปริศนาคดีอาถรรพ์ เป็นการ์ตูนและนิยายสัญชาติไทย แนวสืบสวน-สยองขวัญ แต่งเนื้อเรื่องโดย อัยย์ โดยมีทีม Black Tohfu Studio วาดภาพประกอบในฉบับนิยาย และวาดภาพเนื้อเรื่องทั้งหมดในฉบับการ์ตูน จัดพิมพ์โดย พูนิก้า สำนักพิมพ์ ตั้งแต่ปี พ.ศ. 2551 ปัจจุบัน ออกมาเป็นฉบับนิยายภาค 1 จำนวน 8 เล่ม กับภาค 2 อีก 8 เล่ม และฉบับการ์ตูน 35 เล่ม (รวมฉบับพิเศษ 1 เล่ม) และสามารถทำยอดจำหน่ายหมดภายในเดือนเดียวที่วางแผง
เนื้อเรื่อง
เป็นเรื่องราวของ "การิน" เด็กหนุ่มผู้คลั่งไคล้ในศาสตร์มืด และต้องการก้าวข้ามขีดจำกัดของมนุษย์ แต่ถึงแม้จะทุ่มเททุกวิถีทาง เขาก็ไม่อาจเข้าสู่โลกแห่งความมืดอย่างที่เขาต้องการได้ จนกระทั่งเขาได้พบกับลัลทริมา เด็กสาวผู้ต้องการเป็นเพียงมนุษย์ธรรมดา แต่เธอกลับเป็นคนครอบครองพลังที่เรียกว่า "ญาณอาถรรพ์" พลังต้องคำสาปที่สามารถดึงดูดอาถรรพ์และความเลวร้ายเข้าสู่ตัวผู้เป็นเจ้าของ รวมไปถึงสามารถอ่านใจคนอื่น และกระตุ้นด้านมืดของมนุษย์ ให้ลุกขึ้นเข่นฆ่ากันเองอย่างไร้ซึ่งมนุษยธรรม ทางเดินที่แตกต่างกันอย่างสิ้นเชิงของทั้งสอง กลับถูกบิดเบนให้เข้าหากันด้วยความริษยาของการิน ผู้ต้องการญาณอาถรรพ์มาเป็นของตนเอง การินเข้ามารังควานชีวิตลัลทริมา เพื่อใช้เธอเป็นเครื่องมือดึงดูดโศกนาฏกรรม วิญญาณ และอาถรรพ์ ซึ่งเป็นทุกสิ่งที่เขาหลงใหลให้เข้ามา และบรรลุเป้าหมายของตนเอง
การเปิดตัว
การิน ปริศนาคดีอาถรรพ์ เปิดตัวในรูปแบบของภาพยนตร์คนแสดงเป็นครั้งแรก ในชื่อ "การิน ปฐมนิเทศแห่งความตาย" บทของ'การิน จินตเมธร' รับบทโดย วิศรุตต์ ปองธนพิสิฐ หรือ อาร์ต บท 'ลัลทริมา วิกรานต์วรสริต' ถูกแสดงโดย ธนพร ปุกกูล หรือ ซาร่า และในฉบับภาพยนตร์นี้มีการเขียนบทขึ้นใหม่ ผสมผสานเนื้อหาจากตอนต่าง ๆ ทั้งในรูปแบบนิยายและการ์ตูน โดยมีตัวละครใหม่ที่กลายมาเป็นคู่ปรับของการินคือ 'วิทูรณ์' ซึ่งจะปรากฏตัวเฉพาะในรูปแบบภาพยนตร์เท่านั้น รับบทโดย สรณ ขุนพลพิทักษ์ หรือ เทมส์ และต่อมาก็ได้สร้าง Garin   Movie project s.2 ในชื่อ Garin x guardian โดยเอาตัวละครจากบริษัทพิทักษ์คุณหนูมาเพิ่ม อย่าง แคปเปอร์และอคิน
การตอบรับ
จากความนิยมของนิยายชุด การิน ปริศนาคดีอาถรรพ์ ส่งผลให้มีการจัดพิมพ์ซ้ำเรื่องดังกล่าวหลายครั้ง และ นายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน ได้กล่าวถึงหนังสือคดีที่ 1 ในบทแรกว่ามีการเปิดตัวลัลทริมาที่น่าสนใจเป็นอย่างมาก นอกจากนี้ ยังมีการแปลลิขสิทธิ์ในฉบับภาษามาเลเซีย โดยชื่อว่า "FaIL aNEH GaRIN" ตลอดจนมีตัวแทนจากหลายประเทศเริ่มติดต่อกับทางผู้จัดทำเพื่อขอซื้อลิขสิทธิ์ รวมไปจนถึงประเทศเกาหลีใต้ที่มีโครงการที่จะนำซีรีส์ดังกล่าวไปนำเสนอในประเทศของตนเป็นลำดับต่อไป การ์ตูนชุดนี้สามารถสร้างชื่อเสียงในกลุ่มผู้อ่านการ์ตูนสยองขวัญและสืบสวน รวมถึงปัจจุบัน ได้มีการเตรียมจัดฉายในฉบับภาพยนตร์
เซลล์รับกลิ่น
เซลล์ประสาทรับกลิ่น (olfactory receptor neuron ตัวย่อ ORN, olfactory sensory neuron ตัวย่อ OSN) เป็นเซลล์ที่ถ่ายโอนกลิ่นเป็นกระแสประสาทภายในระบบรับกลิ่น เป็นเซลล์ที่อยู่ภายในเยื่อรับกลิ่นที่บุบางส่วนของโพรงจมูก (ประมาณ 5 ซม2 ในมนุษย์) บริเวณยอดเซลล์จะมีเส้นขนเล็ก ๆ (olfactory cilia) ที่ทำหน้าที่จับโมเลกุลกลิ่นจากสิ่งแวดล้อมที่เข้ามาภายในรูจมูก เซลล์จะถ่ายโอนกลิ่นเป็นกระแสประสาทแล้วส่งผ่านเส้นประสาทรับกลิ่น (olfactory nerve) ซึ่งวิ่งผ่านรูในกระดูก cribriform plate เหนือโพรงจมูกขึ้นไปยังป่องรับกลิ่นในสมอง การรับกลิ่นของมนุษย์จะไม่พัฒนาเทียบเท่ากับสัตว์บางชนิดเช่นสุนัข ซึ่งมีประสาทรับกลิ่นที่ดีเยี่ยม
โครงสร้างและการทำงาน
มนุษย์มีเซลล์ประสาทรับกลิ่นประมาณ 12 ล้านตัว ซึ่งจะเปลี่ยนทุก ๆ 30-60 วันทดแทนด้วยเซลล์ต้นกำเนิดชั้นฐาน (basal stem cell) ที่พัฒนากลายเป็นเซลล์ประสาทรับกลิ่น เทียบกับหนูที่มี 15 ล้านตัว กับสุนัขทั่วไปที่มี 125-220 ล้านตัว และกับสุนัขบลัดฮาวด์ที่มีถึง 300 ล้านตัว
เซลล์จะเป็นแบบเซลล์ประสาทสองขั้วโดยมีเดนไดรต์งอกออกจากส่วนยอดและหันออกจากแผ่นกระดูกพรุน (cribriform plate) และมีแอกซอนซึ่งไม่หุ้มปลอกไมอีลินและงอกออกจากส่วนฐานแล้ววิ่งผ่านรูแผ่นกระดูกขึ้นไปสุดที่ป่องรับกลิ่น (olfactory bulb) ซีกร่างกายเดียวกันในสมอง ตัวเซลล์จะอยู่ที่เยื่อรับกลิ่น (olfactory epithelium) ในช่องจมูก โดยกระจายไปตามชั้นทั้งสามของเนื้อเยื่อ แอกซอนจากฐานจะรวมตัวกันเป็นมัดใยประสาทจำนวนมากที่รวม ๆ กันเรียกว่า ฆานประสาท (olfactory nerve, CN I) ก่อนจะวิ่งผ่านรูกระดูกพรุน
ไม่เหมือนกับเซลล์ประสาทรับความรู้สึกอื่น ๆ เช่น เซลล์รับแสงในจอตา และเซลล์ขนในคอเคลีย เซลล์ประสาทรับกลิ่นเองมีแอกซอนคือสามารถส่งศักยะงานไปยังระบบประสาทส่วนกลางโดยไม่ต้องอาศัยเซลล์ประสาทอีกตัวหนึ่ง นอกจากนั้น เซลล์ยังส่งสัญญาณไปยังระบบประสาทส่วนกลางคือป่องรับกลิ่นโดยไม่ผ่านทาลามัสเหมือนกับระบบรับความรู้สึกอื่น ๆ อีกด้วย โดยป่องรับกลิ่นจะทำหน้าที่นี้แทนทาลามัส
เซลล์รับกลิ่นแต่ละตัวจะแสดงออกหน่วยรับกลิ่นเพียงแค่ชนิดเดียว แต่เซลล์หลายตัวจะแสดงออกหน่วยรับกลิ่นชนิดเดียวกันซึ่งจับกับโมเลกุลกลิ่นแบบเดียวกัน เซลล์รับกลิ่นที่มีหน่วยรับกลิ่นประเภทเดียวกันนี้จะอยู่จำกัดภายในโซนหลายโซนของเยื่อรับกลิ่นโดยกระจายไปอย่างสุ่มในโซนนั้น ๆ แอกซอนของเซลล์รับกลิ่นต่าง ๆ ที่มีหน่วยรับกลิ่นชนิดเดียวกัน จะวิ่งรวมเข้าที่โกลเมอรูลัส (glomerulus) โดยเฉพาะ ๆ ของป่องรับกลิ่นในซีกร่างกายเดียวกัน และปกติจะส่งแอกซอนไปยังโกลเมอรูลัสเป็นคู่ในป่องรับกลิ่น โกลเมอรูลัสแต่ละอันจะอยู่ด้านตรงข้ามของป่องโดยมีเส้นแบ่งข้างวิ่งผ่านป่องในแนวทแยง
ซีเลีย
ซีเลียที่คล้ายขนเล็ก ๆ จำนวนมากจะยื่นออกจากเดนไดรต์อันเดียวของเซลล์รับกลิ่นส่วนยอด เข้าไปในชั้นเมือกหนาที่ปกคลุมผิวของเยื่อรับกลิ่น ผิวของซิเลียจะปกคลุมด้วยโปรตีนหน่วยรับกลิ่น (olfactory receptor, ตัวย่อ OR) ซึ่งเป็นรูปแบบหนึ่งของ G protein-coupled receptor หน่วยรับกลิ่นจะมีกลไกในการขยายสัญญาณกลิ่นและถ่ายโอนกลิ่นเป็นกระแสประสาท
ซีเลียของเซลล์รับกลิ่นไม่มีโครงสร้างเหมือนกับซีเลียที่เคลื่อนที่ได้ (คือที่เป็นไมโครทิวบูลแบบ 9+2) แม้รูปอาจจะเหมือน แต่ซีเลียของเซลล์กลับสมบูรณ์ไปด้วยแอกตินและเหมือนกับ microvilli ของเยื่อบุผิวอื่น ๆ มากกว่า เช่นดังที่พบในปอดหรือในลำไส้ เป็นโครงสร้างที่ช่วยขยายขนาดพื้นที่ในการรับกลิ่นเป็นอย่างมาก มีโปรตีนหน่วยรับกลิ่นหลายอย่างที่จำเป็นในการถ่ายโอนสัญญาณกลิ่นเป็นกระแสประสาท และพบอย่างหนาแน่นหรือโดยส่วนเดียวที่ซีเลียของเซลล์รับกลิ่น
หน่วยรับกลิ่นและกลไกการทำงาน
หน่วยรับกลิ่นที่จับกับโมเลกุลกลิ่นจะทำให้เกิดการส่งสัญญาณเป็นลำดับภายในเซลล์ ซึ่งในที่สุดก็ทำให้เซลล์ลดขั้วแล้วส่งศักยะงานไปยังป่องรับกลิ่น โดยรายละเอียดก็คือ เมื่อจับกับกลิ่นแล้ว หน่วยรับกลิ่นจะเปลี่ยนโครงสร้างแล้วเริ่มการทำงานของ G protein ภายในเซลล์รับกลิ่นซึ่งอยู่ที่ปลาย carboxyl ของหน่วยรับกลิ่น G protein (Golf และ/หรือ Gs) ซึ่งเป็นประเภทที่เฉพาะต่อระบบรับกลิ่น ก็จะเริ่มการทำงานของเอนไซม์ adenylate cyclase III (ACIII) ซึ่งเป็นเอนไซม์เฉพาะในระบบรับกลิ่นเช่นกัน และเพิ่มการปล่อย cyclic AMP (cAMP) ซึ่งทำหน้าที่เป็น second messenger โดยอาศัยอะดีโนซีนไตรฟอสเฟต (ATP) แล้ว cAMP ก็จะเปิดช่องไอออน cyclic nucleotide-gated ion channel ทำให้ไอออนแคลเซียม (Na+) และโซเดียม (Ca2+) ซึมเข้ามาในเซลล์ได้ แล้วทำให้เซลล์รับกลิ่นลดขั้ว (depolarized) นอกจากนั้น Ca2+ ที่เพิ่มขึ้นก็จะเปิดช่องไอออน Ca2+-gated Cl- channel ซึ่งขยายการลดขั้วของเซลล์ที่แพร่กระจายไปตามตัวเซลล์อย่างแพสซิฟจนถึงส่วน axon hillock ของตัวเซลล์ ซึ่งเป็นจุดที่สร้างศักยะงานอาศัยช่องไอออน voltage-regulated Na+ channel เพื่อส่งไปยังป่องรับกลิ่น
การลดการตอบสนองของเซลล์รับกลิ่น
เซลล์ประสาทรับกลิ่นได้การป้อนกลับเชิงลบที่มีผลอย่างรวดเร็วเมื่อเกิดการลดขั้ว คือเมื่อเซลล์กำลังลดขั้ว ช่อง cyclic nucleotide-gated ion channel ก็จะเปิดให้ไอออนโซเดียมและแคลเซียมไหลเข้าไปในเซลล์ การไหลเข้าของแคลเซียมจะเริ่มการทำงานเป็นลำดับภายในเซลล์ คือ ในขั้นแรก แคลเซียมจะเข้ายึดกับ calmodulin รวมเป็น CaM ซึ่งก็จะเข้ายึดกับ cyclic nucleotide-gated ion channel แล้วปิดช่อง ซึ่งหยุดการไหลเข้าของโซเดียมและแคลเซียม CaM ก็จะเริ่มการทำงานของ CaMKII ซึ่งจะเพิ่มกลุ่ม Phosphoryl ให้กับ ACIII และลดการผลิต cAMP CaMKII ยังเริ่มการทำงานของ phosphodiesterase ซึ่งจะสลาย cAMP ด้วยน้ำ กระบวนการป้อนกลับเชิงลบจะมีผลยับยั้งไม่ให้เซลล์ตอบสนองเมื่อมีโมเลกุลกลิ่นเข้ามาอีก
คณะกรรมการโอลิมปิกเฮลเลนิก
คณะกรรมการโอลิมปิกกรีซ หรือ คณะกรรมการโอลิมปิกแห่งกรีก (Ελληνική Ολυμπιακή Επιτροπή, Hellenic Olympic Committee อักษรย่อ HOC, รหัสไอโอซี: GRE) เป็นคณะกรรมการโอลิมปิกแห่งชาติที่เป็นตัวแทนของประเทศกรีซสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2437 เป็นคณะกรรมการโอลิมปิกแห่งชาติที่เก่าแก่ที่สุดเป็นอันดับสองของโลก (หลังจาก คณะกรรมการโอลิมปิกของฝรั่งเศส) มีสำนักงานใหญ่ตั้งอยู่ที่ประเทศกรีซ จัดเป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกรีซเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกยุโรป (อีโอซี)
โธมัส เฮย์เวิร์ด เฮส์
นายแพทย์โธมัส เฮย์เวิร์ด เฮส์ (Dr. Thomas Heyward Hays; 21 กันยายน พ.ศ. 2397 - 2 กุมภาพันธ์ พ.ศ. 2467) เป็นนายแพทย์ชาวอเมริกันที่เข้ามาเผยแพร่ศาสนาคริสต์ในประเทศไทย โดยเป็นแพทย์ใหญ่โรงพยาบาลทหารเรือไทย ผู้อำนวยการและเป็นอาจารย์สอนวิชาแพทย์คนแรกของโรงพยาบาลศิริราช หรือที่ชาวบ้านเรียกกันทั่วไปในสมัยนั้นว่า หมอเฮส์
นายแพทย์เฮส์เป็นชาวอเมริกัน เกิดเมื่อวันที่ 21 กันยายน พ.ศ. 2397 ณ เมืองชาร์ลสตัน รัฐเซาท์แคโรไลนา ประเทศสหรัฐอเมริกา ศึกษาการแพทย์จากมหาวิทยาลัยแมรีแลนด์ เดินทางเข้ามาในประเทศไทยประมาณเดือนตุลาคม พ.ศ. 2429 ในฐานะอาสาสมัครของคณะมิชชันนารี นิกายเพรสไบทีเรียน
สองปีต่อมา ใน พ.ศ. 2431 นายแพทย์เฮส์ ได้ลาออกจากคณะมิชชันนารีและเข้ารับราชการให้กับกองทัพเรือไทย ในตำแหน่งนายแพทย์ประจำกองทัพเรือแล้ว นอกจากนี้ยังได้รับพระมหากรุณาธิคุณจากทั้งพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว ให้เป็นหมอประจำพระราชสำนัก  นอกจากนี้นายแพทย์เฮส์ยังมีธุรกิจทั้งโรงพยาบาลและร้านขายยาที่มีชื่อเสียง เป็นผู้ที่นำเข้าเครื่องเอ็กซ์เรย์ เข้ามาใช้เป็นครั้งแรกในประเทศไทย
นายแพทย์เฮส์เป็นผู้รับช่วงบริหารห้างขายยาอังกฤษตรางู (British Dispensary) ต่อจากนายแพทย์ Gowan เป็นห้างที่มีสินค้าจากต่างประเทศทั้งยา เคมีภัณฑ์ กล้องถ่ายรูป ตั้งอยู่หัวมุมถนนสุรวงศ์ตัดกับถนนเจริญกรุง เป็นห้างที่ทันสมัยที่สุดในสมัยนั้น
นายแพทย์เฮส์ ได้บริจาคเงินเพื่อสร้างอาคารหลายแห่งเพื่อการกุศล เช่น อาคารห้องสมุดนีลเซนเฮส์บนถนนสุรวงศ์ อาคารนีลเซน เฮส์ โรงเรียนวัฒนาวิทยาลัย อาคารนีลเซนเฮส์ โรงเรียนปรินส์รอยแยลส์วิทยาลัย จังหวัดเชียงใหม่
นายแพทย์เฮส์ เสียชีวิตในปี พ.ศ. 2467 เมื่ออายุได้ 69 ปี โดยฝังที่สุสานโปรเตสแตนต์ ท่านได้ทำพินัยกรรมมอบทรัพย์สิน ที่ดิน หุ้นทุกอย่างบริจาคให้กับสาธารณะกุศลทั้งหมด เช่น ตำราด้านการแพทย์บริจาคให้คณะแพทยศาสตร์ จุฬาลงกรณ์มหาวิทยาลัย หนังสืออ่านเล่นบริจาคให้ห้องสมุดนีลเซนเฮส์
โยชิอากิ ทังยามะ
โยชิอากิ ทังยามะ (丹山禎昭; 6 มีนาคม ค.ศ. 1980 – ) เป็นอดีตนักกีฬาวอลเลย์บอลชายชาวญี่ปุ่น เกิดที่โอซากะ จังหวัดโอซากะ ผู้ซึ่งทำหน้าที่ในตำแหน่งมือเซ็ต และมีพี่สาวเป็นนักวอลเลย์บอลชื่อมิซาโอะ ทังยามะ
ประวัติ
เดือนเมษายน ค.ศ. 2002 เขาได้เข้าร่วมทีมกับเจที ธันเดอร์ ซึ่งเป็นทีมของบริษัท เจแปนโทแบคโค จำกัด โดยได้ทำหน้าที่ในตำแหน่งมือเซ็ตร่วมกับมิตสึอากิ อูเตนะ ในปี ค.ศ. 2007 เขาได้รับเลือกให้เป็นผู้เล่นทรงคุณค่าในการแข่งขันนานาชาติรำลึกปลาโตนอฟครั้งที่ 2 และได้อำลาจากการแข่งขันในเดือนพฤษภาคม ค.ศ. 2010
ในปี ค.ศ. 2010 ทังยามะได้ทำหน้าที่เป็นผู้จัดการทีมเจที ส่วนในปี ค.ศ. 2012 เขาซึ่งมีใบอนุญาตที่ได้รับการจดทะเบียนการเป็นหัวหน้าผู้ฝึกสอนทีมลีก ได้ทำการแต่งตั้งยูกิโตะ โทกูโมโตะ ที่ไม่ได้ใบอนุญาตสำหรับทีมชุดใหญ่จากสมาคมกีฬาแห่งประเทศญี่ปุ่นเข้ารักษาการ และในเดือนกรกฎาคม ค.ศ. 2013 เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงเจที มาร์เวลลัส
ซอ ซู-จิน
ซอ ซู-จิน (서수진, Seo Soo-jin; เกิด 9 มีนาคม ค.ศ. 1998) รู้จักกันในชื่อ ซูจิน เป็นนักร้องและนักเต้นชาวเกาหลีใต้ อดีตสมาชิกเกิร์ลกรุป ไอเดิล
ชีวิตช่วงแรก
ซู-จิน เกิดที่จังหวัดคย็องกี ประเทศเกาหลีใต้ เมื่อวัยเด็กเธอได้เรียนรู้การเต้นแจ๊สและเทควันโดในขณะที่กำลังศึกษาอยู่โรงเรียนมัธยมศิลปะเกาหลี เธอตัดสินใจในช่วงต้นชีวิตว่าอยากมีอาชีพนักร้อง แต่บิดาไม่เห็นด้วยจนเวลาผ่านไปสองปีบิดาของซู-จินจึงเห็นด้วยกับการตัดสินใจของเธอ
ซู-จินเข้าเป็นเด็กฝึกหัดในสังกัดดีเอ็นเอนเตอร์เทนเมนต์และเดิมทีเธอจะได้เป็นสมาชิกของวง Vividiva เกิร์ลกรุปเกาหลีใต้ที่กำลังจะเดบิวต์พร้อมใช้ชื่อในการแสดงว่า N.Na (앤나) เธอมีส่วนร่วมในการแสดงหลายครั้งและถ่ายภาพร่วมกับกลุ่มของเธอ หลังจากนั้นซู-จินได้ออกจากกลุ่มในปี ค.ศ. 2015
ในปี ค.ศ. 2016 ซู-จินได้เข้าเป็นเด็กฝึกหัดในสังกัดคิวบ์เอนเตอร์เทนเมนต์ และในปี ค.ศ. 2017–2018 เธอปรากฏตัวในมิวสิควิดีโอเดี่ยวของโซ-ย็อนซึ่งเป็นศิลปินเดี่ยวปีนั้นในเพลง "Jelly" และ "Idle Song" ในฐานะนักเต้นที่ไม่รู้จักและสวมหน้ากาก
2018–ปัจจุบัน: การเปิดตัวกับไอเดิลและการทำงานเดี่ยว
ในปี ค.ศ. 2018 ซู-จินได้รับการเปิดเผยในฐานะสมาชิกของกลุ่มไอเดิล และปรากฏตัวพร้อมกับกลุ่มของเธอในวันที่ 2 พฤษภาคม ค.ศ. 2018 พร้อมมินิอัลบั้ม I Am กับเพลง "Latata" และเดบิวต์ครั้งแรกในรายการเพลง เอ็มเคาน์ดาวน์
ในเดือนตุลาคมปี ค.ศ. 2020 Glance TV ได้เปิดตัวแฟชั่นโชว์ใหม่ Minnie Soojin's i'M THE TREND (민니수진의 i'M THE TREND) และจับคู่ซู-จิน และมินนี่เข้าด้วยกัน ทั้งคู่จะมีการต่อสู้สไตล์ทุกครั้งในชื่อ 'Trend Center' ซึ่งเป็นการผสมผสานระหว่างเทรนด์เซ็นเตอร์และไอดอลเซ็นเตอร์ นอกจากนี้ทั้งคู่จะเปิดเผยเคล็ดลับการแต่งกายชุดต่างๆ รวมถึงเคล็ดลับการช็อปปิ้งและภาพวิดีโอ 'Fashion Film' โดยการแสดงรอบปฐมทัศน์วันที่ 14 ตุลาคม ใน Naver
2021–ปัจจุบัน: เรื่องอื้อฉาวการกลั่นแกล้งและการลาออกของ (G)I-dle และ Cube Entertainment
เมื่อวันที่ 4 มีนาคม พ.ศ. 2564 มีการประกาศว่าซูจินจะหยุดกิจกรรมทั้งหมดชั่วคราวหลังจากถูกกล่าวหาว่ารังแกโดยอดีตเพื่อนร่วมชั้น เมื่อวันที่ 14 สิงหาคม Cube Entertainment ได้ประกาศว่าซูจินได้ถอนตัวจาก (G)I-dle อย่างเป็นทางการแล้ว แม้ว่าเธอจะอยู่ภายใต้ต้นสังกัดเดียวกันก็ตาม  (G)I-dle จะยังคงทำกิจกรรมต่อไปในฐานะเกิร์ลกรุ๊ปที่มีสมาชิก 5 คนหลังจากที่เธอจากไป
เมื่อวันที่ 5 มีนาคม พ.ศ. 2565 Cube Entertainment ได้ประกาศว่าพวกเขาได้ยกเลิกสัญญาของซูจินอย่างเป็นทางการ หลังจากการสอบสวนของตำรวจสรุปได้ว่าผู้กล่าวหาไม่มีความผิดในการเผยแพร่ข้อมูลเท็จ
อ้างอิง
1998
โปรอีโวลูชันซ็อกเกอร์ 2017
ผู้สนับสนุน
PES 2017 เป็นเกมแรกที่มีทีมสนับสนุนอย่างสโมสรฟุตบอลบาร์เซโลนา และอีก 3 ทีมที่กล่าวมาตั้งแต่ต้นมาแล้ว แต่เป็นปีแรกที่ได้เป็นผู้สนับสนุนอย่าง ฟุตบอลพรีเมียร์ลีก อย่างทีม สโมสรฟุตบอลอาร์เซนอล อีกด้วย แต่ถึงอย่างไรก็ตาม เกมนี้ จะไม่ได้ผู้สนับสนุนจากเกม PES 2016 อย่าง สโมสรฟุตบอลเรอัลมาดริด, สโมสรฟุตบอลบาเยิร์นมิวนิก, สโมสรฟุตบอลแมนเชสเตอร์ยูไนเต็ด, และ สโมสรฟุตบอลยูเวนตุส เนื่องจากหมดสัญญา
การตอบรับและการให้คะแนน
โดยเกมนี้ แม้ว่าเกมจะได้รับความเห็นที่หลากหลายแต่ในเวอร์ชันพีซีกลับมาทำแย่กว่าเวอร์ชันเกมคอนโซล จึงได้คะแนนแบบผสมกัน จากเว็บไซต์ เมทาคริติก โดยให้คะแนนเกือบ 90 คะแนนบนในเกมคอนโซล และ 69 คะแนนบนในเวอร์ชันพีซี
ส่วนเว็บไซต์ไอจีเอ็นที่ได้ให้คะแนนจากภาคที่แล้วที่ 9.5 เต็ม 10 โดยปีนี้ยังให้คะแนนเท่าเดิม
กีฬายิงปืนในโอลิมปิกฤดูร้อน 1964
การแข่งขันยิงปืนในโอลิมปิกฤดูร้อน 1964 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 15-17 ตุลาคม พ.ศ. 2507 จัดขึ้นที่สนาม ซึ่งการแข่งขันกีฬายิงปืนครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 262 คน จาก 51 ประเทศ
ตัลกาวาโน
ตัลกาวาโน (Talcahuano) เป็นเมืองท่าแห่งหนึ่งในประเทศชิลี มีฐานะเป็นอำเภอ (comuna) ของจังหวัดกอนเซปซิออน แคว้นบิโอบิโอ ตั้งอยู่ตอนกลางของประเทศชิลี ครอบคลุมพื้นที่ 92.3 ตารางกิโลเมตร จากการสำรวจสำมะโนประชากรเมื่อ พ.ศ. 2545 ตัลกาวาโนมีประชากรราว 164,000 คน นอกจากนี้ยังเป็นส่วนหนึ่งของเขตกอนเซปซิออนและปริมณฑลซึ่งมีประชากรทั้งสิ้นราว 950,000 คน เป็นเมืองที่มีความสำคัญเชิงอุตสาหกรรมและการทหารของประเทศ
ประวัติศาสตร์
ชาวยุโรปคนแรกที่เดินทางถึงพื้นที่แถบตัลกาวาโนในปัจจุบันคือฆวน เบาติสตา ปัสเตเน (Juan Bautista Pastene) กัปตันเรือชาวเจนัว เมื่อ พ.ศ. 2087 เมืองตัลกาวาโนก่อตั้งอย่างเป็นทางการโดยอันโตนิโอ เด กิล อี กอนซากา (Antonio de Guill y Gonzaga) เมื่อวันที่ 5 พฤศจิกายน พ.ศ. 2307 หลังจากที่เมืองก่อสร้างเส้นทางรถไฟสำหรับการขนส่งจากทางทะเลสู่ทางบกเมื่อ พ.ศ. 2415 ตัลกาวาโนก็กลายเป็นเมืองท่าที่สำคัญที่สุดแห่งหนึ่งของประเทศชิลี
ตัลกาวาโนยังมีประวัติการประสบกับภัยพิบัติทางธรรมชาติอย่างแผ่นดินไหวและสึนามิ เมื่อวันที่ 20 กุมภาพันธ์ พ.ศ. 2377 และวันที่ 22 พฤษภาคม พ.ศ. 2503 เมืองเสียหายอย่างหนักจากคลื่นสึนามิพัดถล่ม โดยเฉพาะในปี พ.ศ. 2503 เมืองถูกทำลายไปกว่าร้อยละ 65 และแผ่นดินไหวเมื่อเดือนกุมภาพันธ์ พ.ศ. 2553 ก็ยังก่อให้เกิดสึนามิท่วมพื้นที่บางส่วนของเมือง โดยเฉพาะเขตท่าเรือซึ่งเป็นที่ตั้งของโรงงานอุตสาหกรรมหลายแห่ง
ภูมิศาสตร์
ตัลกาวาโนอยู่ในจังหวัดกอนเซปซิออน แคว้นบิโอบิโอ ห่างจากซานเตียโก เมืองหลวงของประเทศชิลี 505.4 กิโลเมตรไปทางทิศใต้ เมืองใหญ่แห่งอื่นที่อยู่ใกล้ได้แก่ กอนเซปซิออน (ประชากร 216,000) อยู่ห่างออกไปทางทิศตะวันออกเฉียงใต้ 18.7 กิโลเมตร ซึ่งมีเขตชุมชนเมืองเชื่อมต่อกัน ตัลกาวาโนมีภูมิประเทศเป็นที่ราบ อยู่ติดชายฝั่งมหาสมุทรแปซิฟิก ซึ่งเป็นชายฝั่งทิศตะวันตกเฉียงใต้ของอ่าวตัลกาวาโน พื้นที่ส่วนหนึ่งของเมืองทางทิศตะวันตกเฉียงเหนือยื่นออกไปในทะเลอย่างแหลม บริเวณนี้มีภูมิประเทศเป็นภูเขา ทิศตะวันออกติดต่อกับอำเภอเปงโกและกอนเซปซิออน ทิศใต้ติดต่อกับอำเภอวัลเปน ซึ่งเป็นปากแม่น้ำบิโอบิโอ ความสูงจากระดับน้ำทะเลเฉลี่ยบริเวณใจกลางเมืองคือ 1 เมตร แม้ว่าพื้นที่ส่วนอื่นของเมืองจะมีระดับความสูงแตกต่างกัน เช่น เขตลัสอิเกรัส สูงจากระดับน้ำทะเลระหว่าง 5–10 เมตร
การแบ่งเขตการปกครอง
ตัลกาวาโนเป็นเขตปกครองระดับอำเภอ ซึ่งเป็นระดับที่สามตามการปกครองของประเทศชิลี รองจากแคว้นและจังหวัด บริหารจัดการโดยสภาเทศบาล มีนายกเทศมนตรี (alcalde) เป็นผู้นำสภาเทศบาล ซึ่งเลือกโดยประชาชนทุก ๆ สี่ปี ตัลกาวาโนยังแบ่งการปกครองย่อยออกเป็นเขตได้ 17 เขต ดังนี้
กีฬา
สโมสรฟุตบอลที่มีชื่อเสียงของเมืองคือ วาชิปาโต (Huachipato) ซึ่งลงเล่นในฟุตบอลลีกหนึ่งของประเทศชิลี สนามเหย้าของสโมสรคือ Estadio MCAP
กีฬาอีสปอร์ตในซีเกมส์ 2019
มีเกมที่แข่งขันหกเกม โดยเกมทั้งหมดได้รับการรับรองจากสหพันธ์กีฬาอีสปอร์ตเอเชีย
วนิดา พึ่งสุนทร
วนิดา พึ่งสุนทร อาจารย์ในคณะสถาปัตยกรรมศาสตร์ มหาวิทยาลัยศิลปากร ศิลปินแห่งชาติ สาขาศิลปะสถาปัตยกรรม (แบบประเพณี) สถาปนิกหญิงของชาติ
ประวัติ
อาจารย์ วนิดา พึ่งสุนทร (แม่นิด) เกิดเมื่อปี พ.ศ. 2480 สำเร็จการศึกษาศิลปบัณฑิต (สถาปัตยกรรมไทย) จากมหาวิทยาลัยศิลปากรเมื่อปี พ.ศ. 2505 และเริ่มเป็นอาจารย์ในคณะสถาปัตยกรรมศาสตร์ มหาวิทยาลัยศิลปากร หลังจากนั้นได้ศึกษาในระดับประกาศนียบัตรชั้นสูง (สถาปัตยกรรมไทย) จนสำเร็จการศึกษาในปี พ.ศ. 2519 ในปี พ.ศ. 2527 ดำรงตำแหน่ง ประธานสภาคณาจารย์ มหาวิทยาลัยศิลปากร และเป็นหัวหน้าภาควิชาศิลปสถาปัตยกรรมไทย คณะสถาปัตยกรรมศาสตร์ มหาวิทยาลัยศิลปากร ในปี พ.ศ. 2528 เป็นประธานกรรมการร่างหลักสูตร สถาปัตยกรรมศาสตรบัณฑิต (สถาปัตยกรรมไทย) คณะสถาปัตยกรรมศาสตร์ มหาวิทยาลัยศิลปากร ในปี พ.ศ. 2537
อาจารย์ วนิดา พึ่งสุนทรเกษียณอายุราชการในตำแหน่งอาจารย์ระดับ 7 ภาควิชาศิลปสถาปัตยกรรม ในปี พ.ศ. 2541
ผลงานที่สำคัญของอาจารย์ วนิดา พึ่งสุนทร ได้แก่
ฟาโรห์อาโมสที่ 1
สงครามขับไล่ชาวฮิกซอส
สงครามเริ่มขึ้นเมื่อกษัตริย์ฮิกซอสส่งราชสาร์นไปให้กับกษัตริย์ธีบส์ในราชสาร์นมีใจความว่า "ข้าไม่อาจหลับได้ เพราะเสียงฮิปโปโปเตมัสจากธีบส์ร้องทุกคืน" เป็นการเปียบเทียบเชิงนัยว่า พวกเขาทนไม่ได้ที่ทหารของธีบส์มาระแคะระคายพวกเขา ต้องทำสงครามในเร็วๆนี้ หลังจากราชสาร์นมาถึง ฟาโรห์ทาโอที่ 2 พระองค์สั่งทำสงครามแต่สิ้นพระชนม์และพ่ายแพ้ พระโอรสของทาโอที่ 2 นามว่าคาโมส จึงทำสงครามแทนแต่สิ้นพระชนม์และพ่ายแพ้
เจ้าชายอาโมสจึงขึ้นครองราชเป็นฟาโรห์ตั้งแต่พระเยาว์ ราชินีอาโฮเทปที่ 1 พระมารดาของ ฟาโรห์คาโมสและฟาโรห์อาโมสที่ 1 จึงเป็นผู้สำเร็จราชการแทน ในปีที่ 11 ของการครองราชของฟาโรห์คามูดิกษัตริย์ชาวฮิกซอส แห่งราชวงศ์ที่ 15 ฟาโรห์อาโมสที่ 1 ได้ยกทับไปนครเมมฟิสซึ่งอยู่ในการปกครองของพวกฮิกซอส และนำทัพขึ้นไปปิดล้อมที่นครอวาริสในที่สุดพระองค์ก็สามารถขับไล่ชาวฮิกซอสได้
สิ่งก่อสร้างอนุสาวรีย์
หลังจากที่พระองค์ได้ขับไล่ชาวฮิกซอสพระองค์มีพระบัญชาให้สร้างพระราชวังที่เมื่อง อวาริส และสร้างวิหารคาร์นัค เพื่อบูชาเทพอามุน และสร้างวิหารมอนตูที่เมืองArmman
โสมา
โสมา  เป็นพืชในวงศ์ตีนเป็ด เป็นไม้เถาเลื้อย ไม่มีใบ กิ่งก้านเป็นทรงกระบอก ดอกเป็นดอกช่อแบบซี่ร่ม สีเทาอมเขียว ผลมี 2 ครีบ เมล็ดมีกระจุกขน มีสารที่ออกฤทธิ์ต่อจิตประสาท ทำให้มึนเมา
ครามตีนกา
ครามตีนกา เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ขนที่ใบมีต่อม ดอกช่อ กลีบดอกสีชมพู ฝักมีสันชัดเจน มีขน พบในอินเดีย จีน พม่า ไต้หวัน เวียดนาม อินโดนีเซีย และฟิลิปปินส์ ในไทยพบในภาคตะวันออก ภาคกลาง ภาคใต้
อลิซ โรเบิตส์
อลิซ เมย์ โรเบิตส์ (เกิด 19 พฤษภาคม 1973) เป็น นักชีววิทยาวิวัฒนาการ นักมนุษยวิทยาชีวภาพ และนักเขียนชาวอังกฤษ โรเบิตส์เป็นศาสตราจารย์ที่ มหาวิทยาลัยเบอร์มิงแฮม ตั้งแต่ปี 2012
ประวัติ
โรเบิร์ตเกิดในเมืองบริสตอลในปี 1973 เป็นลูกสาวของ วิศวกรการบินและอาจารย์สอนภาษาอังกฤษและศิลปะ โรเบิตส์เรียนในระดับประถมศึกษาที่โรงเรียน Westbury C-of-E และโรงเรียน The Red Maids' โรเบิตส์จบการศึกษาจากวิทยาลัยแพทย์มหาวิทยาลัยเวลส์ (ปัจจุบันเป็นส่วนหนึ่งของมหาวิทยาลัยคาร์ดิฟฟ์) ในปี 1997
อาเซียนพาราเกมส์ 2001
อาเซียนพาราเกมส์ 2001 (2001 ASEAN Para Games) เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 1 ระหว่างวันที่ 25 - 30 ตุลาคม พ.ศ. 2544 (ค.ศ. 2001) จัดขึ้นที่ กัวลาลัมเปอร์ ประเทศมาเลเซีย
ประเทศที่เข้าร่วม
ประเทศที่เข้าร่วมกีฬาอาเซียนพาราเกมส์ 2001 มีทั้งหมด 10 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน